b'\n_START_ARTICLE_\nThe Gale\xc3\xb3n\n_START_SECTION_\nPagbuo\n_START_PARAGRAPH_\nAng mga pagsisikap sa pagtatayo ng isang museong galleon ay nagsimula noong pang 2010 kung saan nagsaayos ng isang tanggapang diplomatiko si Alberto Romulo, kalihim ng Kagawaran ng Ugnayang Panlabas na pinagdaluyan ng mga organized a diplomatic reception attended by embahador mula sa 32 bansa na may ugnayan sa makasaysayang Kalakalang Galleon. Sa pagpupulong, pinagusapan ang pagpapatayo ng isang museo._NEWLINE_Si Edgardo Angara, isang senador sa panahon na iyon, ay tumungo sa Lungsod ng Mehiko at nikipagkita sa mga pinuno ng mga institusyon na may kaugnayan para humingi ng suporta sa pagpapatayo ng isang museong galleon. Lumapit siya sa Pambansang Arkibo ng Mehiko, Colegio de Mexico, Universidad Nacional Aut\xc3\xb3noma de M\xc3\xa9xico at Universidad Aut\xc3\xb3noma de San Luis Potos\xc3\xad para pagusapan ang isang pakikipagtulungang pananaliksisk kasama ng mga Pilipinong unibersidad at akademiko._NEWLINE_Ang Grupo Carso ni Carlos Slim Hel\xc3\xba, FEMSA, at Cemex, mga Mehikanong kompanya kasama ang pamahalaan ng estado ng Guerrero ay nagpahayag na susuportahan nila ang proyekto para sa museong galleon. Nagpahayag din ng suporta sa plano ang mga Mehikanong personalidad at politiko tulad nila Margarita Zavala, Unang Ginang ng Pangulong Felipe Calderon, mga Senador na sila Teofilo Torres Corzo at Humberto Mayans at ng mga Mehikanong akademiko at pahayagan._NEWLINE_Humingi ng government seed funding ang mga ahensyang kultural na naka-base sa Pilipinas sa pamahalaan ng Pilipinas habang sumasagawa ng isang pampublikong fundraising. Nagbigay ng utos pampanguluhan si Benigno Aquino III para magbigay ng tulong pinansyal. Hindi nagkasatuparan ang utos. Si Henry Sy, Pangulo ng SM Prime Holdings ay nagbigay ng alok para ipatayo ang museo at nagbigay ng isang lote sa looban ng SM Mall of Asia para dito._NEWLINE_Itinatag ang Museo de Galleon Foundation para sa proyekto. Sa kalagitnaan ng 2015, nakipagkita si Sy sa bilyonaryong Mehikano na si Carlos Slim kung saan pumayag ang nahuling nabanggit na magbigay ng mga artepakto sa SM Group para sa museo.\n_START_SECTION_\nKaayusan\n_START_PARAGRAPH_\nMagkakaroon ang museo ng 8,000 square metres (86,000\xc2\xa0sq\xc2\xa0ft) na espasyo para sa eksibisyon at itatampok ang isang replica ng Galleon sa loob ng museo  na may haba ng 50 metres (160\xc2\xa0ft). Ang eksibit ay magkakaroon ng presentasyong linear na may kronolohikal na pagaayos. Pamamahayan ng museo ang limang permanenteng galerya at isang pansamantalang espasyo para sa eksibisyon. Ilan sa mga eksibit na ilalagay sa museo ay ang mga relihiyosong imahe, instrumento para sa paglalayag at mga kalakal mula sa 42 na bansa na kasangkot sa kalakal ng mga galleon.'